Twee Zim-vroue vas nadat Valke plofstof kry | Netwerk24
Twee Zim-vroue vas nadat Valke plofstof kry
Deur Cheréne Pienaar 13 Februarie 2020 21:17
Twee vroue het Woensdag vir die onwettige besit van plofstof en oortreding van die Immigrasiewet in die landdroshof in Thohoyandou in Limpopo verskyn.
Elizabeth Musii (41) en Endlorene Mpangeri (27), twee Zimbabwiërs, sal tot 9 Maart in aanhouding bly vir verdere ondersoek nadat die Valke die plofstof by die vroue gekry het.
Matimba Maluleke, woordvoerder van die Valke in Limpopo, sê die Valke het Woensdag 'n wenk ontvang van twee Zimbabwiese vroue wat plofstof by hulle gehad het wat bestem was vir Gauteng.
"Die twee vroue is in een van die lodges in Thohoyandou gesien en hul bewegings is die heeltyd dopgehou."